คือตอนนั้นเราเริ่มรู้สึกคันมากๆอยู่ช่วงหนึ่ง เลยเอาคอตตอนบัดแคะให้หายคันอยู่อย่างนั้น2-3วัน เริ่มมีอาการเจ็บนิดๆเลยไปหาค่ะ บอกว่าเหมือนติดเชื้อในหู ก็ให้ยามา 2วันต่อมาปวดหนักมากจนแบบร้องไห้ ปวดไปทั้งหูเลย บริเวณรอบๆก็ปวด เลยไปหาอีกที่นึงเพราะทนไม่ไหว ก็ได้ยาแก้อักเสบมา ตอนนี้หายเจ็บหรือปวดแล้วค่ะ ผ่านมาประมาณเดือนนึงแล้ว แต่ยังมีอาการคันในหูอยู่ไม่หายสักที คันมากๆเลย เรามีวิธีรักษาอาการคันเบื้องต้นยังไงบ้างคะ หรือมีวิธีค่อยๆรักษาให้หายขาดมั้ยคะ
สวัสดีค่ะ อาการคัน ระคายเคืองและปวดในหู อาจเกิดจาก-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆ-มีน้ำอุดตันในรูหู จากการว่ายน้ำ อาบน้ำ-มีขี้หูหรือสิ่งแปลกปลอมในรูหู-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิดควรกลับไปพบแพทย์ด้านหู คอจมูกเพื่อตรวจร่างกายภายในหูเพิ่มเติม หากปวดมาก มีน้ำหนองไหลจากหู ได้ยินผิดปกติ ควรรีบไปการดูแลเบื้องต้น ไม่ควรแคะหูเอง ไม่ควรให้น้ำฉีดเข้าหูโดยตรง แต่อาบน้ำได้ปกติ หากจะไปว่ายน้ำ ควรใส่ที่อุดหู หลีกเลี่ยงสถานที่ที่เสียงดัง